polyglot-tagger/wikipedia-language-snippets-filtered huggingface dataset:
1945 அக்டோபர் 10 ஆம் நாள் வயாவிளான்-பலாலி தெற்கு வேலுப்பிள்ளை வித்தியாலயத்தில் நடைபெற்ற வயாவிளான், குரும்பசிட்டி, பலாலி மற்றும் அயல் கிராமங்களிலுள்ள முன்னணிப் பிரமுகர்கள் ஒன்றுகூடலில் வயாவிளான் மத்திய கல்லுாரியின் தோற்றம் பற்றிய ஆரம்ப முடிவு எடுக்கப்பட்டது. இதன்போது பலாலியில் பயன்படுத்தப்படாமல் வெற்றிடமாக இருந்த இராணுவத்திற்குரிய கட்டிடங்களைப் புதுப்பித்து பாடசாலைக்கெனப் பயன்படுத்துவதெனவும், இத் தீர்மானத்தை செயல்படுத்துவதற்கென ஒரு குழுவும் தெரிவுசெய்யப்பட்டது. மயிலிட்டி கிராமசபைத் தலைவராக இருந்த ஈழகேசரி நா. பொன்னையா தலைவராகவும், வழக்கறிஞர் திரு.வீ. இராசநாயகம் செயலாளராகவும், ஆசிரியர் ரீ. சின்னத்துரை பொருளாளராகவும் செயற்குழுவில் அங்கம் பெற்றனர். நாடாளுமன்ற உறுப்பினர் சு. நடேசன் காப்பாளராக நியமிக்கப்பட்டார்.
2010 செப்டம்பர் 28 இல் உயர் பாதுகாப்பு வலயத்திலிருந்து பாடசாலை விடுவிக்கப்பட்டிருந்தது. ஆயினும் கற்பித்தல் செயற்பாடுகள் உடனடியாக ஆரம்பிக்கப்படவில்லை. 2010 அக்டோபர் 11 இல் தரம் 10, க.பொ.த சாதாரண தரம், உயர்தர வகுப்புக்கள் உள்ளடங்கலாக சுமார் 450 மாணவர்களுக்கான கல்வி நடவடிக்கைகள் ஆரம்பித்து வைக்கப்பட்டன. 10 ஆம் ஆண்டுக்கு கீழ்ப்பட்ட மாணவர்களுக்கான கல்விச் செயற்பாடுகள் தொடர்ச்சியாக உரும்பிராயிலேயே இடம்பெற்று வந்தது.
வயாவிளான் மத்திய கல்லூரியில் அறிவியல் மற்றும் கலை பாடங்கள், விவசாயம், உலோக வேலை, மர வேலை, நெசவு, தையல், மனையியல், கணக்கியல், பொருளியல், சுருக்கெழுத்து, தட்டச்சு, சுகாதாரவியல், இசை, கலை, நடனம் என்பவற்றுக்கும் வசதிசெய்து கொடுக்கப்பட்டது. 1978 ஆம் ஆண்டளவில் திரைஅரங்கு மற்றும் நாடக வகுப்புக்களும் உயர்தர மாணவர்களுக்கு பயிற்றுவிக்கப்பட்டன.
இராணுவ கட்டிடங்களைப் பெற்றுக் கொள்வதில் நெருக்கடிகள் உணரப்பட்டதால், நா. பொன்னையாவினால் நடாத்தப்பட்டு வந்த காந்திக்கிராம மாதிரியை ஒத்த அமைப்பில் பாடசாலையை அமைக்க குழு விரும்பியது. அரச அனுமதியுடன் அந்த மாதிரிப் பண்ணையைப் பாடசாலைக்கென பெற்றுக் கொள்வதில் உடன்பாடு ஏற்பட்டு, அங்கிருந்த கட்டிடங்களை வகுப்பறைகளாக மாற்றினர்.
வயாவிளான் மத்திய கல்லூரி இலங்கையின் யாழ்ப்பாண மாவட்டத்தில் வயாவிளான் கிராமத்தில் உள்ள மாகாணப் பாடசாலை ஆகும். இது பலாலி வீதியில் யாழ்ப்பாணத்தில் இருந்து 15 கிலோ மீற்றர் தூரத்தில் உள்ளது.
இளவரசனை விரும்பும் ராணி லலிதாங்கி ஒரு யோகினியாக வேடமணிந்து இளவரசனிடம் ஒரு காதல் கடிதம் கொடுக்கிறாள். இளவரசன் கோபமடைந்து அவளை வெளியே துரத்தி விடுகிறான். அவனது மனதைக் கவர்வதற்காக ராணி லலிதாங்கி நாட்டியம் கற்றுக் கொள்கிறாள். அரண்மனையில் நடைபெறும் ஒரு விழாவில் லலிதாங்கி நடனமாடி இளவரசனின் மனதை வெல்கிறாள்.
தனது திட்டத்தை நிறைவேற்ற ஒரு நாட்டியக்காரியை ஏவி விடுகிறான். ஆனால் அவளின் ஜாலங்களில் சிக்காமல் இளவரசன் தப்பி விடுகிறான். அத்துடன் அவனுக்குப் பெண்கள் மீது வெறுப்பு ஏற்படுகிறது.
ராணி லலிதாங்கி ஒரு இந்திய தமிழ் திரைப்படமாகும். டி. ஆர். ரகுநாத் இயக்கிய இத்திரைப்படத்தில் சிவாஜி கணேசன், பி. பானுமதி முக்கிய பாத்திரங்களில் நடித்திருந்தனர்.
அவள் தன்னை மணந்து கொள்ளும்படி எவ்வாறு இளவரசனை வற்புறுத்துகிறாள் என்பதும் அவன் மனதை மாற்றி எவ்வாறு அவனைத் கணவனாக அடைகிறாள் என்பதுமே மீதிக் கதையாகும்.
சூழ்ச்சி எண்ணமும் நாட்டின் மேல் ஒரு கண் வைத்திருப்பவனுமான காண்டீபன் என்ற அரசன் இளவரசனை ஒரு குறவர் நடன நிகழ்ச்சியின் போது கொல்லத் திட்டமிடுகிறான்.
கனிவான மனம் கொண்ட இன்னொரு நாட்டு அரசனுக்கு ஒரு மகன் இருக்கிறான். அவன் ஒரு தேர்ச்சி பெற்ற சிற்பியாகவும் நுண் கலைகளை நேசிப்பவனாகவும் இருக்கிறான்.
யாழ் பல்கலைக்கழகத்தில் நவம்பர் 25 அன்று அஞ்சலி செலுத்தப்பட்டது. கைலாசபதி அரங்கில் மாணவர்களும், பல்கலைக்கழகப் பணியாளர்களும் மெழுகுதிரிகளை ஏற்றி நினைவுகூர்ந்தனர்.
நல்லூர் பின் வீதியில் அமைக்கப்பட்ட திலீபன் நினைவுத் தூபியில் பொதுமக்கள் சுடரேற்றி அஞ்சலி செலுத்தினர். வடமாகாணசபை உறுப்பினர் எம். கே. சிவாஜிலிங்கம் தலைமைதாங்கிய இந்த நிகழ்வில், வடமாகாண விவசாய அமைச்சர் பொ. ஐங்கரநேசன், வடமாகாணசபை உறுப்பினர் அனந்தி சசிதரன் ஆகியோர் கலந்துகொண்டனர்.
கோப்பாய் மாவீரர் துயிலும் இல்லத்தில் இலங்கை இராணுவத்தின் முகாம் அமைந்துள்ளது. எனவே மாவீரர் துயிலும் இல்லத்திற்கு முன்பாக நினைவுச் சுடரேற்றியும், மலர்களைத் தூவியும் அஞ்சலி செலுத்தப்பட்டது. வட மாகாணசபை உறுப்பினர் சிவாஜிலிங்கம் தலைமையில் முற்பகல் 11.30 மணியளவில் இந்த நிகழ்வு நடைபெற்றது.
சாட்டி எனுமிடத்திலுள்ள மாவீரர் துயிலும் இல்லத்தில் பொதுமக்கள் சுடரேற்றி அஞ்சலி செலுத்தினர். நாடாளுமன்ற உறுப்பினர் ஈ. சரவணபவன் தலைமையில், மாலை 3 மணியளவில், இந்த நிகழ்வு நடைபெற்றது.
தமிழீழ விடுதலைப் போருக்கு இன்னுயிரை ஈந்து உரமாகிப்போன மாவீரர்களின் எண்ணிக்கை, பத்து நூறு என்ற நிலை மாறி ஆயிரக்கணக்காக உயர்ந்துவிட்ட நிலையில், ஒவ்வொரு மாவீரரையும் தனித்தனியாக ஆண்டுதோறும், அவரவர் நிறைவு நாட்களில் நினைவுகூர இயலாது என்ற நிலையில் அனைவரையும் ஒரே நாளில் நினைவுகூரக்கூடியதாக தமிழீழ விடுதலைப் போரில் முதல் களச் சாவடைந்த எமது இயக்க வீரர் லெப்ரினன்ட் சங்கரின் நினைவு நாளான நவம்பர் 27 ஆம் நாளை பொதுவான நாளாகத் தேர்ந்தெடுத்த எமது தலைவர் 1989 ஆம் ஆண்டில் தமிழீழ மாவீரர் நாளை அறிவித்தார்.
கப்பலேந்தி மாதா ஆலயத்தில், அருட்தந்தை இம்மானுவேல் செபமாலை அடிகளார் தலைமையில், விசேட திருப்பலி ஒப்புக்கொடுக்கப்பட்டது. மாவீரர்களை நினைவுகூரும் வகையில் தீபம் ஏற்றி அஞ்சலி செலுத்தப்பட்டது.
தமது இன்னுயிரை ஈந்து தமிழீழ விடுதலைப் போருக்கு வீறு சேர்த்த மாவீரர்கள், அவர்களின் தலைமுறையிலேயே போற்றப்பட வேண்டும். அவர்களின் வீரங்களும் ஈகங்களும், அருஞ்செயல்களும் மக்களிடம் எடுத்துச் சொல்லப்பட வேண்டும். அந்த மாவீரர்களின் பெற்றோர்களும், குடும்பத்தினர்களும் அவலப்படக் கூடாது என்ற நோக்கின் அடிப்படையில், எமது தலைவரின் எண்ணத்திலிருந்து உருவானதுதான் மாவீரர் நாள்.
நாட்டின் வடக்கு-கிழக்குப் பகுதியில் வெளியாகும் தமிழ் நாளிதழ்களில், அவற்றின் தனிப்பட்ட நினைவுகூரல் அறிவிப்புகள் காணப்பட்டன.
அல்-மனார் என்ற அறபிச் சொல்லிற்கு கலங்கரை என்பது பொருளாகும். இப்பாடசாலை 1910ஆம் ஆண்டு கிராமப் பாடசாலைச் சட்டத்தின்கீழ் ஆரம்பிக்கப்பட்டது. 1911 இல் இப்பாடசாலைக்கான காணி நன்கொடையாக பெறப்பட்டு, அவ்வாண்டிலேயே தனது கல்விப்பணியை ஆரம்பித்தது. 1912 நவம்பரில் பதிவு செய்யப்பட்டது. இதன் படிமுறை வளர்ச்சியின்போது இப் பாடசாலையின் பெயர்மாற்றம் வருமாறு,
1953 ஆம் ஆண்டு மீண்டும் அரச ஆண் பாடசாலை எனப் பெயர்மாற்றப்பட்டு குறித்த காலத்துக்குள்ளே மருதமுனை வடக்கு அரசினர் பாடசாலை எனப் பெயர்மாற்றப்பட்டது.
மருதமுனை அல்-மனார் மகாவித்தியாலயம் (இதன் போது 1958 இல் அரசினர் முஸ்லிம் என்ற பெயருடன் ஆரம்பிக்கப்பட்டு 1970ம் ஆண்டு அல்-ஹிறா மகாவித்தியாலயம் எனப் பெயர் மாற்றப்பட்ட பாடசாலை, முஸ்லிம் வித்தியாலயத்துடன் இணைக்கப்பட்டே மருதமுனை அல்-மனார் மகாவித்தியாலயமாக மாற்றப்படுகின்றது.)
அல் மனார் மத்திய கல்லூரி என்பது இலங்கையின் கிழக்கு மாகாணம் மருதமுனையில் உள்ள ஒரு பாடசாலை ஆகும். இது 1911 இல் நிறுவப்பட்டது. இது மருதமுனையில் உள்ள பழைய பாடசாலைகளில் ஒன்று ஆகும். இப்பள்ளியில் தொடக்கக் கல்வி மற்றும் இடைநிலைக் கல்வி கற்பிக்கப்படுகிறது.
உலகத்தில் நான்காவது மிகப்பெரியதும், ஆசியாவின் மிகப்பெரியதுமான தாமிரத்தாது சுரங்கத்தில் இருந்து தாமிரத்தை எடுப்பதற்காக 1974 ஆம் ஆண்டு எர்தினெட் நகரம் உருவாக்கப்பட்டது. மங்கோலியா, உருசியா ஆகிய இரண்டு நாடுகளின் கூட்டுமுயற்சியில் உருவானதே எர்தினெட் சுரங்க நிறுவனமாகும். இந்நிறுவனந்தான் மங்கோலியா நாட்டிற்கான வருவாயின் பெரும்பகுதியை ஈட்டித்தருகிறது. ஆண்டிற்கு 22.23 மில்லியன் டன் தாமிரத் தாது எர்தினெட் சுரங்கத்திலிருந்து வெட்டி எடுக்கப்படுகிறது. இத்தாதுவிலிருந்து 1,26,700 டன் தாமிரமும், 1954 டன் மாலிப்டினமும் உற்பத்தி செய்யப்படுகிறது. மங்கோலியாவின் மொத்த உள்நாட்டு உற்பத்தியில் 13.5 சதவீதத்தை இச்சுரங்கம் அளிக்கிறது. மேலும் 8000 பணியாளர்களுக்கு வேலைவாய்ப்பையும் ஏழு சதவீத வரி வருவாயையும் எர்தினெட் சுரங்கம் அளிக்கிறது.
எர்தினெட் நகரமும் உற்பத்தி ஆலையும் சோவியத் நிபுணர்கள் உதவியுடன் சோவியத் நாட்டின் தொழில்நுட்பத்தில் கட்டப்பட்டன. எர்தினெட்டின் தாமிரத்தாது குவியல் கண்டுபிடிப்புடன் தொடர்புள்ள ஒரு தனி வரலாறு இருக்கிறது. முற்காலத்தில் சீன சுரங்க நிபுணர்கள் இவ்விடத்தில் தாமிரத்தைத் தனித்துப் பிரித்தார்களாம். ஆனால் அங்கு உருவான ஒரு புயலின் போது அவர்கள் மின்னலால் தாக்கப்பட்டனராம். அப்போதிலிருந்து இன்றுவரை, அம்மலை அதாவது எர்தினெட் குவியல் ஒரு புனித மலையாகக் கருதப்படுகிறது. பல்வேறு சடங்குகளும் சம்பிரதாயங்களும் உருவாக்கப்பட்டன. பெண்கள் இம்மலையில் ஏறுவதற்கு தடை விதிக்கப்பட்டது.
1960 களின் ஆரம்பத்தில் மங்கோலிய தேசிய புவியியல் அமைப்பு செக்கோசிலோவாக்கியா உள்ளிட்ட ஐரோப்பிய சோசலிச நாடுகளின் புவியியல் நிறுவனங்களுடன் இணைந்து தீவிரமான ஆய்வுகளில் ஒத்துழைக்கத் தொடங்கியது. செக்-மங்கோலிய கூட்டு முயற்சியில் முதலாவது புவியியல் சுற்றாய்வுப் பயணக்குழு மங்கோலியாவில் 1962 ஆம் ஆண்டு நிறுவப்பட்டது. பல்கன் மாகாணம், குப்சுகுல் ஏரி முதலிய இடங்களில் எர்தினெட் குவியல் தளம் தொடர்பான செயல்பாடுகளை முன்னெடுக்கத் தொடங்கியது.
முன்னதாக 1963 ஆம் ஆண்டில், சோவியத் புவியியலாளர்கள் அகமோலியானா மற்றும் உசாகோ தலைமையிலான புவியியல் ஆய்வுக் குழு ஒரு மாதத்திற்குள் பணியைத் தொடங்கியிருந்தது. இதற்குப் பின் அவர்கள் தளத்தின் காட்சிப் புவியியல் வரைபடத்தை 1:25000 விகித அளவில் உருவாக்கினர். குழிகள் மற்றும் அகழிகள் தோண்டும் இடங்களையும் குறித்திருந்தனர். இப்பணிகளின் விளைவாக எர்தினெட் சுரங்கத் தளத்தில் 150 மில்லியன் டன் தாமிரத்தாது இருக்கலாம் என மதிப்பிடப்பட்டது.
இருபதாம் நூற்றாண்டின் பின்னைய ஐம்பதுகளில் எர்தினெட் குவியல் தொடர்பான புவியியல் நில ஆய்வுகள் தொடங்கப்பட்டன. 1958, 1959 ஆம் ஆண்டுகளில் புவியியல் வல்லுனர்களின் வழிகாட்டுதலுடன் முதன்முதலாக எர்தினெட் குவியல் தளம் சோதனைக்கு உட்படுத்தப்பட்டது. ஆனால் அப்போது இக்குவியலின் உபயோகம் தெரியாமல் நடைமுறை மதிப்பு ஏதுமில்லாத ஒரு குவியல் என்று அத்தளம் மதிப்பிடப்பட்டது.
அந்த நேரத்தில் இப்பயணக்குழுவில் பிராகா மாநில பல்கலைக்கழகப் பேராசியர், செக்-மங்கோலிய கூட்டுப் பயணக்குழுவின் தலைவர் மற்றும் புவியமைப்புக் குழுவின் தலைவர் ஆகியோர் இடம்பெற்றிருந்தனர். தளத்தில் நிலவியல் ஆய்வுகளை மேற்கொளவதற்கான ஒப்புதலை 1964 ஆம் ஆண்டில் இவர்கள் அளித்தனர்.
கண்டகி பிரதேசம் , 20 செப்டம்பர் 2015 அன்று புதிதாக வரையறுக்கப்பட்ட நேபாள அரசியல் அமைப்புச் சட்டத்தின் பட்டியல் எண் 4-இன் படி, நேபாள நாட்டை, நிர்வாக வசதிக்காக ஏழு மாநிலங்களாக பிரிக்கப்பட்டுள்ளது. இந்த ஏழு மாநிலங்களுக்குத் தற்போது ஒன்று முதல் ஏழு வரை எண்கள் வழங்கப்பட்டுள்ளது. மாநில எண் 4 என பெயரிடப்பட்டிருந்த இம்மாநிலத்திற்கு தற்போது '[கண்டகி பிரதேசம்" என பெயர் மாற்றம் செய்யப்பட்டுள்ளது.
அரசியல் அமைப்புச் சட்டத்தின் பிரிவு 295 -இன் படி, மாநிலங்களின் பெயர்கள், புதிதாக உருவாக்கப்படும் அந்தந்த மாநில சட்டமன்றத்தின் மொத்த உறுப்பினர்களில் மூன்றில் இரண்டு பங்கினர் ஆதரிக்கும் பெயர் மாநிலத்திற்கு இடப்படும். அதுவரை மாநிலப் பகுதிகள் எண்கள் மட்டும் அரசுக் குறிப்புகளில் இடம் பெறும்
மத்தியவடக்கு நேபாளத்தில் அமைந்த இம்மாநிலத்தின் வடக்கே திபெத் தன்னாட்சிப் பகுதியும், தெற்கில் நேபாள மாநில எண் 5, கிழக்கில் நேபாள மாநில எண் 3, மேற்கில் நேபாள மாநில எண் 6 எல்லைகளாக அமைந்துள்ளது.
இம்மாநில சட்டமன்றத்தின் 60 உறுப்பினர்களில் 36 உறுப்பினர்கள் நேரடித் தேர்தலிலும், 24 உறுப்பினர்கள் விகிசாத்சாரத் தேர்தல் முறையிலும் தேர்ந்தெடுக்கப்படுகின்றனர்.
அமாதான் மாகாணத்திலுள்ள பெருநகரங்களில் அமாதான் நகரத்தை உள்ளடக்கிய அமாதான் பெருநகரில் 70 சதவீத மக்கள் பாரசீக மொழியையும், 22% மக்கள் அசீரி மொழியையும், 8% மக்கள் இலுரி, குர்திசு மற்றும் இலாகி மொழிகளையும் பேசுகின்றனர்
அமாதான் நகரத்தைப் பொருத்தவரையிலும் 97% மக்கள் பாரசீக மொழியைப் பேசத்தெரிந்தவர்களாக உள்ளனர். எஞ்சியிருக்கும் 3% பிற மொழிகளை மட்டும் பேசுகின்றனர்.
வடமேற்கிலிருந்து தென்மேற்கை நோக்கிச் செல்லும் அல்வாண்டு மலையின் உயரப்பகுதியில் அமாதான் மாகணம் அமைந்துள்ளது. உலகின் மிகப்பெரிய மலைத்தொடர்களில் ஒன்றான ஈரான் நாட்டின் சக்ரோசு மலைத்தொடரில் ஒரு பகுதி அல்வாண்டு மலையாகும்.
அமாதான் நகரத்தில் 80 சதவீத மக்கள் பாரசீக மொழியையும், 12% மக்கள் அசீரி மொழியையும், 8% மக்கள் இலுரி, குர்திசு மற்றும் இலாகி மொழிகளையும் பேசுகின்றனர்.
பாரசீக மொழி: அமாதான் நகரத்திலுள்ள மக்களில் பெரும்பாலானவர்கள் இம்மொழியைப் பேசுகின்றனர். ஈரான் நாட்டின் அலுவலக மொழியும் பாரசீக மொழியாகும்
அமாதான், தூசெர்கான், நகாவந்து, மலாயெர், அசாதாபாத்து, பகர், பாமெனின், இரசான், கபுத்ரகாங்கு போன்றவை இம்மாகணத்தின் பெரிய நகரங்களாகும்.
ஜெகன்நாத் எனும் சமசுகிருத சொல்லிற்கு அனைத்துப் பிரபஞ்சங்களின் தலைவர் எனப் பொருளாகும். ஜெகன்நாதர், இந்து சமயத்தின் திருமூர்த்திகளில் ஒருவரான விஷ்ணுவின் அவதாரங்களில் எட்டாவதான கிருட்டிணரின் பெயர்களில் ஒன்றாகும்.
ஒடிசா மாநிலத்தின் புரி நகரத்தில் அமைந்துள்ள புரி ஜெகன்நாதர் கோயில் ஜெகன்நாதருக்கு அர்ப்பணிக்கப்பட்ட கோயில்களில் ஒன்றாகும். ஏழு நாட்களுக்கு மேலாக நடைபெறும் ஜெகன்நாதரின் புரி தேர்த் திருவிழா உலகப் புகழ் பெற்றதாகும்
புரி ஜெகன்நாதர் கோயிலிருந்து ஜெகன்நாதர், பாலபத்திரர் மற்றும் சுபத்திரை தனித் தனி தேர்களில் அமர்ந்து நகரை வலம் வரும் ரத யாத்திரை விழாவில் பெருந்திரளான பக்தர்கள் கூடுவர்.
புரி நகரத்தில் அமைந்திருக்கும் வைணக் கோயிலான புரி ஜெகன்நாதர் கோயிலில் கிருஷ்ணர் ஜெகன்நாதராகவும், பலராமன் பாலபத்திரராகவும், சுபத்திரை சுபத்திராவாகவும் மரச்சிற்பங்களில் காட்சி தருகின்றனர்.
ஜெகன்நாதர் வழிபாடு கிழக்கு இந்தியாவில் ஒடிசா, மேற்கு வங்காளம், சத்தீஸ்கர், ஜார்கண்ட், குஜராத் மாநிலங்களில் பிரபலமானதாகும்.
கடற்கரையோரக் கரைத்திட்டின் ஒரு பகுதியாக விளங்கும் கமோமி தீவின் பெரும்பகுதி தட்டையாக உள்ளது. கடல் மட்டத்திலிருந்து 91 அடி அல்லது 27.6 மீட்டர் உயரத்தில், 200 மீட்டர் அகலமும் , 1 கிலோமீட்டர் நீளமும், 2.6 கிலோமீட்டர் கடற்கரையும் கொண்டதாக இத்தீவு உள்ளது. ஒரு 500 மீட்டர் நீளமான மணல்திடலைக் கடந்த பின்னர் நிலப்பரப்புடன் இணைந்து சாலையில் செல்வதற்கு வாய்ப்பை அளிக்கக்கூடிய தீவாக உள்ளது. வடக்கிலிருந்து தெற்கு நோக்கி நீண்டுள்ள இத்தீவின் கிழக்குத் திசையில் நிலப்பகுதி விரிந்து கிடக்கிறது. கடல் அலைகளிடமிருந்து கடற்கரையைப் பாதுகாக்கும் ஒர் இயற்கையான அலைத்தடுப்புச் சுவராக கமோமி தீவு செயல்படுகிறது. வடக்குப் பகுதியிலும் இப்பாதுகாப்பை அதிகரிக்கும் பொருட்டு கூடுதலாக அலைத்தடுப்புச் சுவர்கள் கட்டப்பட்டன. எனினும், தீவின் மேற்குக் கடற்கரை கடல் அலைகளால் கடுமையாக அரிக்கப்பட்டு அழிந்துவருகிறது .
கமோமி தீவு சப்பான் கடலிலுள்ள ஒரு தீவாகும். மிகச்சரியாக சொல்வதென்றால் இதை தீபகற்பம் என்றுதான் கூறவேண்டும். சப்பான் நாட்டின் ஒக்கைடோ மாநிலத்திலுள்ள எசாச்சி நகரத்தின் கடற்கரைக்கு சற்று அப்பால் இத்தீவு அமைந்துள்ளது. எசாச்சி துறைமுகத்திற்கு ஒரு அலைத்தடுப்புச் சுவராக இத்தீவு செயற்படுகிறது. பல வரலாற்றுத் தலங்கள் இத்தீவில் இருக்கின்றன. ஐயாமா மாநில இயற்கைப் பூங்காவின் ஒரு பகுதியாக கமோமி தீவு பாதுகாக்கப்படுகிறது. சுற்றுலா பயணிகளைக் கவரும் விதமாக, ஒவ்வோர் ஆண்டும் சூலை மாதத்தில் இங்கு இரண்டு நாள் திருவிழா ஒன்று நடத்தப்படுகிறது. நீச்சல், முகாம், மீன்பிடித்தல் மற்றும் பிற பொழுதுபோக்கு நடவடிக்கைகளுக்காக மக்கள் ஆண்டு முழுவதும் இத்தீவிற்கு வந்து பார்த்துச் செல்கின்றார்கள்.
சப்பானியக் கடலில் வாளை மீன்வளத்தைக் குறித்து எய்சிப் பாறையின் பின்னணியில் ஒரு தொல்கதை கூறப்பட்டு வருகிகிறது. முன்னொரு காலத்தில் இக்கடல் பகுதியில் இருந்த கடல் வாளை மீன்கள் எல்லாம் முழுவதுமாக இடம் பெயர்ந்து எங்கோ போய்விட்டனவாம். மீனவர்களுக்கு உதவி செய்வதற்காக குறி சொல்லும் கிழவி ஒருத்தி, ஒரு புட்டியில் மந்திரத் திரவத்தை நிரப்பி கடலில் எறிந்தாளாம். காணாமல் போன மீன்கள் யாவும் திரும்பி வந்தனவாம். கிழவி எறிந்த புட்டி கடலின் தரைப் பரப்பை சென்றடைந்த புட்டி பாறையாக மாறியதாம். இப்பாறையே சப்பானின் கடல் தெய்வமாகக் கருதப்படுகிறதாம் 500 வயது நிரம்பியதாகக் கருதப்படும் எய்சிப் பாறை இப்புராணக் கதையைப் பிரதி பலிப்பதாகக் கருதப்படுகிறது.
தீவின் நீள் வடிவம் ஒரு கடற்காகத்தைப் போல தோற்றமளிக்கிறது. இதன் அடிப்படையில் தான் தீவினை கமோமி என்ற பெயரால் அழைக்கின்றனர். கமோமி என்பதற்கு கடற்காகம் என்று பொருளாகும். எடோ காலகட்டத்தில் இது பென்டென்யிமா என்ற பெயரால் அழைக்கப்பட்டது. முன்னதாக பல சப்பானியத் தீவுகள் இப்பெயரைப் பகிர்ந்து கொண்டன, இந்துக்களின் தெய்வமான சரசுவதியை சப்பானிய பௌத்தமும் சிண்டோவும் பென்சாயிடன் என்று அழைத்தன, சப்பானியர்கள் சரசுவதியை தண்ணிருக்கான தெய்வமாகவும் மீனவர்களின் பாதுகாவலராகவும் கருதி பாரம்பரியமாக வழிபட்டு வருகின்றனர்
கப்பலில் பொருட்கள் நிரப்பவும் கப்பல்கள் கடந்து செல்லவும் வியாபாரிகளுக்குத் தீவு பெரிதும் உதவியதால், நீண்ட காலமாக இங்கு நன்னீர் பிரச்சினை இருந்து வந்தது. 1876 இல் எசாச்சியைச் சேர்ந்த முரகாமி என்ற வியாபாரி தண்ணீருக்காக ஏராளமான பொருள் செலவில் ஒரு கிணற்றை உருவாக்கினார். இதே காலகட்டத்தில் வெவ்வேறு குலத்தைச் சார்ந்த சப்பானிய வாரிசுகளுக்கு இடையில் மோதல்கள் தோன்றியிருந்தன. இதன் காரணமாக எசாச்சி நகரத்தைப் பாதுகாப்பதற்காக இரண்டு பீரங்கிகள் தீவுக்குக் கொண்டு வரப்பட்டன
1615 இல், வியாபாரிகள் குழு ஒன்று சப்பான் கடலின் கடல் தெய்வத்திற்காக தீவில் ஒரு கோவில் கட்டினர். 1868 ஆம் ஆண்டு இக்கோயில் இட்சுகுசிமா கோயில் என்று பெயர் மாற்றம் செய்யப்பட்டது. எடோ காலத்திய புகழ்வாய்ந்த சப்பானியக் கவிஞர் மட்சுவோ பாசோவிற்கு ஒரு நினைவுச் சின்னம் 1814 ஆம் ஆண்டு இச்சன்னதிக்கு அருகில் அமைக்கப்பட்டது
எடோ காலத்துக் கப்பல்கள் ஒக்கைடோவுடன் வணிகம் மேற்கொள்வதற்கு ஒரு இயற்கைத் துறைமுகமாகவும், மீனவர்களுக்குப் பசிபிக் கடல் வாளை மீன்கள் கிடைக்கும் இடமாகவும் கமோமி தீவு பயன்பட்டது.
1911-ம் ஆண்டு கேய்கேர் மற்றும் மர்ச்டேன் ஆகிய இருவரும் ரூதர்போர்டின் சொல்படி சோதனை செய்தனர். அவர்கள் அல்பா துகள்களை அணுவின் இடையே செல்ல செய்வதே ஆகும். இதற்கு அவர்கள் ஒரு கதிரியக்க தனிமத்தை கொண்டு சோதனை செய்தனர். இந்த தனிமதிலிருந்து வெளியாகும் அல்பா துகள்களை ஒரு துளை வழியாக செலுத்தினர். இந்த அல்பா துகள்கள் ஒரு ஒளிக்கோடு போன்று மறு பக்கம் சென்று ஒருமெல்லிய தங்க தகட்டின் வழியே பாய்ந்து மறுபக்க துத்தநாக திரையை சென்றடைந்தன. இந்த துத்தநாக திரையில் அல்பா துகள்கள் படும் பொழுது ஒளிர்வத்தை காணலாம். இந்த சோதனையில் தாம்சன் அணுமாதிரி கொண்டு நடத்தப்பட்டதால், சோதனையில் பெரும்பாலான அல்பா துகள்கள் நேராக சென்று துத்தநாக திரையை அடையும் எனவும் எஞ்சியவை நேரமின் சுமையினால் சிறிது விலகி திரையை அடையும் என எதிர்பார்த்தனர்.
ரூதர்போர்டு அணுமாதிரி ஏற்றுக்கொள்ளும்படி இருந்தது. ஒரு அணுவில் அணுக்கருவில் நேர்மிசுமை குவிந்தும், எதிர் மின்சுமை துகள் சிறிது தொலைவிலும் இருப்பது சோதனை மூலம் நிருபிக்கப்பட்டது. இருந்த போதிலும் அணு ஒரு மின்சுமை அற்ற ஒன்றாகவே இருந்தது. தாம்சன் அணுமாதிரியில் எதிர் மின்துகள் புதைந்து இயக்கம் இல்லாமல் இருந்தது. ஆனால் அது போன்று ரூதர்போர்டு அணுமாதிரியில் சொல்லமுடியவில்லை. காரணம், இந்த மாதிரியில் வெற்றிடதில் எதிர் மின்துகள் இருக்கின்றன. இதனால் இத்துகள்கள் நிலையாக இருபதற்கு சாத்தியம் இல்லை. ஏனெனில் நேர்மின்சுமைகும் எதிர்மின்சுமைகும் இடையே உள்ள கவர்ச்சி அணுவின் அமைப்பை குலைத்துவிடும். அதனால் இந்த எதிர் மின்துகள் அணுகருவை சுற்றி வருவதாக கொள்ளப்பட்டது. இது கோள்கள் சூரியனை சுற்றுவது போன்றது.
பத்தொன்பதாம் நூற்றாண்டில் அறிவியல் ஆய்வாளர்கள் அணுவை ஏற்றுகொண்ட போதிலும், அணுவை பற்றி மேலும் எதனையும் அவர்கள் அறியவில்லை. எதிர்மின்னிகள் கண்டுபிடிக்கபட்ட பின்னர், அணுவின் அமைப்பைப் பற்றி அறியும் ஆவல் அதிகமாக ஆகியது. எதிர் மின்துகளோ எதிர் மின்சுமை கொண்டது, ஆனால் அணுவோ மின் தன்மை அற்றது. இதன் காரணமாக நேர்மின் சுமை கொண்ட துகள் அணுவில் இருக்கவேண்டும் என எண்ணினர். மேலும் எதிர் மின்துகள்கள் அணுகளை விட மிகவும் குறைந்த நிறை கொண்டிருந்தது. இதனால் அணுவின் பெரும்பாலான நிறை அதன் நேர்மின் சுமை கொண்ட துகள் கொண்டிருக்கவேண்டும் என்று கருதினர்.
ரூதர்போர்டு அணுமாதிரிபடி அணுக்களின் மையத்தில் அணுக்கருவில் நேர்மின் சுமை குவிந்து உள்ளது. எதிர் மின் துகள்கள் சிறிது தொலைவின் இருக்கிறது என்றும் இதன் காரணமாக அணுவின் பெரும்பாலான பகுதி வெற்றிடமாகவே இருபதாகவும் சொல்லபட்டது. இதன் காரணமாகவே பெரும்பாலான அல்பா துகள்கள் நேராக செல்கிறது, அணுக்கருவிற்கு அருகில் செல்லும் பொழுது நேர் மின்புலத்தால் விலகியும் அல்பா துகள்கள் செல்கிறது.
இதனை மையமாக கொண்டு தாம்சன் 1898-ம் ஆண்டு ஒரு அனுமதிரியை முன்மொழியிந்தார். அதுவே தாம்சன் அணுமாதிரி என்று அழைக்கபட்டது. இவ்வணுமாதிரியில் அணு என்பது ஒரு நேர்மின்சுமை கொண்ட கோளம் போன்றும் அதில் எதிமின் சுமை கொண்ட எதிர் மின் துகள்கள் புதைந்திருந்ததாகவும் சொல்லபட்டிருந்தது. அன்றைய காலகட்டத்தில் அனைவரையும் கவர்ந்த மாதிரி அது. இவ்வாறே பதிமூன்று ஆண்டுகள் கழிந்தன.
ரூதர்போர்டு அணுமாதிரி என்பது எர்ணஸ்ட் ரதர்ஃபோர்டு என்பவர் முன்வைத்த ஓர் அணு மாதிரியாகும். ரூதர்போர்டின் மேற்பார்வையில் 1909 ஆம் ஆண்டில் நடத்தப்பட்ட பிரபலமான கைகர்-மார்சுடன் பரிசோதனை முடிவுகளின் அடிப்படையில் ஜெ. ஜெ. தாம்சன் 1898 இல் முன்வைத்த அணுமாதிரி தவறானதென்று 1911 இல் கூறினார்.
அல்பா துகள்கள் சுமார் 7000 முறை எதிர் மின் துகளை அதிக நிறை கொண்டது. இப்படிப்பட்ட அதிக நிறை கொண்ட துகள் தனது பாதையிலிருந்து விலகுவதுவும், நேர் எதிராக பிரதிபலிதும் ஒரு சிக்கலான ஒன்றாக இருந்தது. இதன் காரணமாக ரூதர்போர்டு புதிய அணுமாதிரியை முன்மொழிந்தார். அதுவே ரூதர்போர்டு அணுமாதிரி என்று அழைக்கப்பட்டது.
இந்த சோதனையில் எதிர்பர்த்த மாதிரி பெரும்பாலான அல்பா துகள்கள் தங்க தகட்டை கடந்து சென்றன. ஆனால் சில அல்பா துகள்கள் அதிகமாக தனது பாதையிலிருந்து விலகி இருபதையும் மேலும் சில துகள்கள் நேர் எதிராக பிரதிபலித்து வருவதையும் கண்டனர்.
மேற்கூரியபடி ஒரு ஹைட்ரஜன் அணு ஆராய்வோம். இதில் ஒரே ஒரு எதிர் மின்துகள் உள்ளது. இந்த துகள் ஒரு வட்ட பாதையில் சுழல்வதாக கொள்வோம். இதன் மையநோக்கு விசை பின்வருமாறு:
தேனீக்களின் இந்தப் பேரழிவுக்குக் காரணம், . அதாவது கூட்டில் இருந்து உணவு சேகரிக்கச் சென்ற பணித் தேனீக்கள் கொத்துக் கொத்தாகக் காணாமல் போய்விடும். ராணி மட்டும் கூட்டில் இருக்கும். பணித் தேனீக்கள் கொஞ்சம் கொஞ்சமாகக் குறைந்து ஒரு கட்டத்தில் இல்லாமலேயே போய்விட்டால், ராணித் தேனீ என்ன செய்வதெனத் தெரியாமல் குழம்பி, சீக்கிரமே இறந்துவிடும். இல்லையெனில் வேறுகூடு தேடிப் போய்விடும். பணித் தேனீக்கள் இப்படித் தொலைந்து போவதற்குப் பல காரணங்கள் உண்டு. அதில் முக்கியமானது, செயற்கை உரம், பூச்சிக்கொல்லி, மரபணு மாற்றப்பட்ட பயிர்கள். செயற்கை உரத்தில் உள்ள நியோ நிக்டினாய்ட்ஸ் எனப்படும் வேதிப்பொருள், தேனீக்களின் நரம்பு மண்டலத்தைப் பாதித்து அவற்றின் நினைவுத்தினை மழுங்கடித்துவிடும். இதனால் கூட்டுக்குத் திரும்பும் வழி மறந்துபோய் பறந்துபோய் அலைந்து திரிந்து இறந்துவிடும். மரபணு மாற்றப்பட்ட உணவுப் பயிர்களின் விதைகளை ‘டெர்மினேட்டர் சீட்ஸ்’ என்பார்கள். அதாவது, அந்தப் பயிர்கள் ‘விதை தானியத்தை’ உருவாக்காது. மலட்டு விதைகளைத் தான் உருவாக்கும்.
இந்த கருப்பொருட்களை பாது காக்காவிட்டால் தற்போது பூமியில் அதிகரித்து வரும் கொசுக்களின் உற்பத்தியை வெகுவாகக் குறைக்கும் தலைப்பிரட்டைகள் காணாமல் போகும். மலேரியா, டெங்கு போன்ற உயிர்க்கொல்லி நோய்கள் முன்பை விட வேகமாக பரவி மனிதர்களுக்கு பெரும் பாதிப்பை ஏற்படுத்தும். பெரிய ஏரிகளிலும், குளங்களிலும் பறவைகள் தென்பட்டால்தான் அந்த நீர் பயன்படுத்துவதற்கு உகந்தது. ஆனால், மனிதர்களால் கழிவும், குப்பையுமாகக் காணப்படும் ஆறுகளுக்கும், ஏரிகளுக்கும் பறவைகள் எப்படி வரும். இயற்கை சிலந்தியைப் போன்றது. ஒரு இழையைத் தட்டினாலும் மொத்த இடத்திலும் அதிர்வு ஏற்படும். எனவே, உலகில் எங்காவது ஓரிடத்தில் இயற்கையை அழித்தாலும், அது மொத்த பல்லுயிரினம் கொண்ட இயற்கைக்கும் பாதிப்பை ஏற்படுத்தும் என்கின்றனர். பூமியில் வாழ மனிதர்களாகிய நமக்கு உரிமை இருப்பது போல, மற்ற விலங்கினங்களுக்கும், தாவர இனங்களுக்கும் உரிமை உண்டு. பூமியின் பல்லுயிர் பெருக்கத்தைப் பாதுகாப்பது மனிதனின் கடமை. உயிரினங்களை அழிவிலிருந்து பாதுகாப்பதற்காக, இந்த நாள் கொண்டாடப்படுகிறது.
நாம் உண்ணும் உணவில் 90 சதவீதம் இந்த உலகில் வாழும் தாவரங்களையும், விலங்குகளையும் சார்ந்து தான் இருக்கின்றன. நோய்களின் தாக்கத்தில் இருந்து நம்மை காக்கும் மருந்துகளில் முக்கியப் பங்கு வகிப்பது இந்த உயிரினங்களில் இருந்து பெறப்படும் பொருட்கள் தான். இருப்பிடங்கள் மற்றும் ஆடைகள் உருவாக்குவதற்கும் தாவரங்கள் முக்கிய பங்கு வகிக்கின்றது. இவ்வாறு நமக்கு இன்றியமையாத பொருட்களான உணவு, உடை, உறவிடம் என்ற காரணிகளுக்கு நாம் பல்லுயிர்களைச் சார்ந்தே வாழ வேண்டியுள்ளது. பல்லுயிர் பெருக்கம் இயற்கையாக கண்ணுக்கு தெரியாமல் நடைபெறும் பல பணிகளை செய்கின்றது. வளி மண்டலத்தில் நடைபெறும் வேதியியல் மற்றும் நீர் சுழற்சிகளை சமன்படுத்துகிறது. நீரை தூய்மை படுத்துதல் மற்றும் மண்ணில் சத்துகளை மறுசுழற்சி செய்து வளமான நிலத்தை கொடுக்கிறது. பல்வேறு ஆய்வுகளின் படி இப்படிப்பட்ட இயற்கையான சூழ்நிலையை நம்முடைய அறிவியல் வளர்ச்சியின் மூலம் அமைத்து கொள்ள முடியாது என்று ஆய்வாளர்கள் தெரிவிக்கிறார்கள்.
இதுகுறித்து சுற்றுச்சூழல் ஆர்வலரும், திண்டுக்கல் மாவட்ட வன அலுவலருமான வெங்கடேஷ் கூறியதாவது, வெப்ப நாடான இந்தியாவின் சிறப்பே ‘பல்லுயிரின பாதுகாப்பு நாடு’ என்பதுதான். மரம், செடி, கொடி, பாலூட்டி, ஊர்வன, பறப்பன, நீர், நில வாழ் என பல்வேறு உயிரினங்கள் வாழத் தகுதியான நிலப்பரப்பு நம்முடையது. தமிழகத்தில் நீலகிரி, ஆனை மலை, பொதிகை மலை போன்ற மலைப் பிரதேசங்கள் கொண்ட மேற்குத் தொடர்ச்சி மலை, ஏரிகள், ஆறுகள், கழிமுகங்கள், சதுப்பு நிலங்கள் போன்ற பல்வேறு விதமான புவியியல் அமைப்புகள் கொட்டிக் கிடக்கும் இயற்கை வளங்களில் பல்வகை உயிர்கள் சுதந்திரமாக வாழ்கின்றன. நமது பொறுப்பற்ற நடவடிக்கையால் தற்போது கிடைப்பதற்கரிய இயற்கையை கொஞ்சம், கொஞ்சமாக இழந்து வருகிறோம். முன்னோர்கள் வளர்த்த, பார்த்த பல தாவரங்கள், விலங்குகள், நுண்ணுயிர்கள் இப்போது இல்லை. அவற்றின் பெயர்கள் கூட இன்றைய சந்ததியினருக்கு தெரிய வாய்ப்பில்லாமல் போய் விட்டது.
இந்த உயிரியல் ஆதாரங்களை அழியாமல் பாதுகாப்பதுக்கு உலக அளவில் முக்கியத்துவம் தரப்படுகிறது. மனிதர்களின் வாழ்வியலுடன் தொடர்புடைய ஒவ்வொரு நாளின் முக்கியத்துவத்தையும் உணர்ந்து கொள்ள வேண்டியது அவசியம். அதற்காகவே பள்ளிக் குழந்தைகள், கல்லூரி மாணவர்கள், பொதுமக்களின் கவனத்தை ஈர்க்கவும், அவர்களிடம் விழிப்புணர்வு ஏற்படுத்தி பல்வேறு பிரச்சினைகளுக்குத் தீர்வு காணவும், ஒவ்வொரு நாளையும் ஒவ்வொரு கருப்பொருளுடன் தொடர்பு படுத்தி சிறப்பு தினங்கள் கடைபிடிக்கப்படுகின்றன. இதில் உலக பல்லுயிர் தினம், இயற்கைக்கும், மனித வாழ்வுக்கும் மிக முக்கியத்துவம் வாய்ந்ததாகக் கருதப்படுகிறது. தாவரங்கள், விலங்குகள், நுண்ணுயிர்கள் பல்கிப் பெருகி பரவலாகக் காணப்படுவதே பல்லுயிர் பெருக்கம். உலகில் ஒவ்வொரு உயிரினத்தையும் அழிவில் இருந்து காப்பாற்றுவதற்கான முயற்சியாக, இந்த தினம் கடைபிடிக்கப்படுகிறது.
அப்படியான மரபணு மாற்றப்பட்ட பயிர்களின் மகரந்தத்தில் உள்ள புரோட்டீன் தேனீக்களிடம் செரிமானக் கோளாறுகளை உண்டாக்கி, ஒரு கட்டத்தில் தேனீக்களைக் கொன்றேவிடும். இப்படி விவசாயத்தில் ‘வணிக லாபத்துக்காக’ மனிதன் செய்த பல மாற்றங்கள் தேனீக்களை அழிக்கின்றன. ஐரோப்பிய நாடுகளில் கடந்த ஐந்து வருடங்களாக விவசாய உற்பத்தி பெருமளவு குறைந்து வருவதற்குக் காரணம் தேனீக்களின் இறப்பு எனத் தெரியவந்தது. அதனால், அங்கு செயற்கை உரம், மரபணு மாற்றப்பட்ட விதைகள் போன்றவற்றைத் தடை செய்துவிட்டனர். வளர்ப்புத் தேனீக்களைப் பிடித்து வந்து தங்கள் வயல்களில் பறக்கவிட்டு மகரந்தச்சேர்க்கை உண்டாக்க முயற்சிக்கிறார்கள். பல லட்சம் தேனீக்களை அழித்த சுயநல மனிதனால், ஒரே ஒரு தேனீயைக்கூட உருவாக்க முடியாது. இதை நாம் எப்போது உணர்வோம்.